### Resume

Forslag fra Danny Lauridsen, D, vedr. F24 sag [adresse] 39.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 4. januar 2023 fra Danny Lauridsen, D, lyder således:

”Forslag fra Danny Lauridsen, Nye Borgerlige, om ”F24-tankstation”

Danny Lauridsen, Nye Borgerlige, foreslår, at Teknisk Udvalg godkender sagen og henleder til, at Teknisk Udvalg og Forvaltningen i fællesskab arbejder frem imod, at udvalget på et snarligt udvalgsmøde får en gennemgang af mulighederne for at reducere eller fjerne støj samt lugtgener fra [adresse] på [adresse] 39. Dette skal gøres for at imødekomme borgere, som er berørt af gener fra F24- tanken/vaskehallen.

* Hvad er muligt fra kommunal side for at afhjælpe problemet?
* Hvilken muligheder har vi/Forvaltningen for at starte en dialog, hvor vi arbejder hen imod at F24 tager et vist ansvar i problematikken?
* Kan dette anvendes som retningslinje når/hvis lignende situationer opstår?

Borgerhenvendelserne udmønter sig på baggrund af følgende gener: Støjproblematikken er primært aften samt tidlige nattetimer. Lugt, indsyn samt affald er hele døgnet.

Dertil skal siges, at tanken har undergået en betydelig forandring de sidste år, fra mere lukket område med butik, til åben tank/vask 24/7.

Beboerne taler ikke om en problematik med den daglige trafikstøj fra [adresse].

* Støjgener
  + Højmusik fra bil eller sound Box, da pladsen ofte benyttes som mødested for unge, aften samt tidlige nattetimer.
  + Høje råb, høje diskussioner, larm med mere.
  + Måttebanken på tomt bygning/stativ, giver en dyb og generende lyd.

* Lugtgener
  + Der bliver urineret op ad hegn ind til naboer / ”risler” ind i haverne.

* Affald fra tanken flyder ofte i haverne.
  + Plastikhandsker, papir, slikpapir og lignede.

* Udsyn ind i haver fra tankområde (nabo har selv forsøgt at afhjælpe problemet ved at opsætte et højt hegn).
  + Udsyn fra kassebiler direkte ind i stue."

![](data:image/png;base64...)

![](data:image/png;base64...)

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Forvaltningen orienterer om muligheder på et senere møde.

Ragner Kjeldsen var fraværende.